ข้อบัญญัติองค์การบริหารส่วนตำบลห้วยกะปิข้อบัญญัติองค์การบริหารส่วนตำบลห้วยกะปิเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่องค์การบริหารส่วนตำบลห้วยกะปิตำบลห้วยกะปิอำเภอเมืองชลบุรี จังหวัดชลบุรีพ.ศ.๒๕๔๙ อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลห้วยกะปิโดยได้รับความเห็นชอบจากสภาองค์การบริหารส่วนตำบลห้วยกะปิ นายอำเภอเมืองชลบุรี คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงออกข้อบัญญัติไว้ดังต่อไปนี้ข้อ ๑ ในข้อบัญญัตินี้เรียกว่า ข้อบัญญัติองค์การบริหารส่วนตำบลห้วยกะปิเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่องค์การบริหารส่วนตำบลห้วยกะปิตำบลห้วยกะปิ อำเภอเมืองชลบุรี จังหวัดชลบุรี พ.ศ. ๒๕๔๙ข้อ ๒[๑]ข้อบัญญัตินี้ให้มีผลบังคับใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้ อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่ในบริเวณองค์การบริหารส่วนตำบลห้วยกะปิ ที่ประกาศไว้ในกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่ตำบลคลองตำหรุตำบลหนองไม้แดง ตำบลบางทราย ตำบลนาป่า ตำบลบ้านสวน ตำบลบ้านโขด ตำบลมะขามหย่ง ตำบลบางปลาสร้อยตำบลหนองรี ตำบลเสม็ด ตำบลหนองข้างคอก ตำบลอ่างศิลา ตำบลห้วยกะปิ ตำบลบ้านปึก ตำบลแสนสุขและตำบลเหมือง อำเภอเมืองชลบุรี จังหวัดชลบุรี พ.ศ. ๒๕๔๗ เว้นแต่พื้นที่บริเวณที่ ๒ทิศเหนือ จดเส้นตั้งฉากกับเขตทางหลวงแผ่นดินหมายเลข ๓(ถนนสุขุมวิท) ตรงจุดที่ห้วยละมุ ฝั่งใต้บรรจบกับเขตทางหลวงแผ่นดินหมายเลข ๓ (ถนนสุขุมวิท)ฟากตะวันออก กม. ที่ ๙๖.๙๐๕ ตรงหลักเขตที่ ๑ ขององค์การบริหารส่วนตำบลห้วยกะปิ เลียบไปตามห้วยละมุฝั่งใต้ไปทางทิศตะวันออกเฉียงใต้ ผ่านทางหลวงแผ่นดินหมายเลข ๓ (ตอนเลี่ยงเมืองชลบุรี) ไปตามแนวเขตตำบลห้วยกะปิกับตำบลหนองข้างคอกมาบรรจบกับเส้นขนานระยะ๕๐๐ เมตร กับศูนย์กลางทางรถไฟสายตะวันออก ระยะทาง ๓,๗๓๐ เมตรทิศตะวันออก จดเส้นขนานระยะ ๕๐๐ เมตร กับศูนย์กลางทางรถไฟสายตะวันออกไปทางทิศตะวันตกเฉียงใต้บรรจบกับคลองบางโปรงฝั่งเหนือ ระยะทาง ๕,๒๐๐ เมตรทิศใต้ จดคลองบางโปรงฝั่งเหนือ ตามแนวคลองบางโปรงไปทางทิศตะวันตกบรรจบกับเขตทางหลวงแผ่นดินหมายเลข ๓ (ทางเลี่ยงหนองมน) ฝั่งตะวันออก หลักเขตที่ ๕ ระยะทาง๑,๔๐๐ เมตรทิศตะวันตก จดหลักเขตที่ ๕ ขององค์การบริหารส่วนตำบลห้วยกะปิไปตามแนวเขตทางหลวงหมายเลข ๓ (ทางเลี่ยงหนองมน) ฝั่งตะวันออกและไปตามแนวเส้นขนานระยะ๘๐๐ เมตร กับเขตทางหลวงหมายเลข ๓ (ถนนสุขุมวิท) ฝั่งตะวันออกไปทางทิศตะวันออกเฉียงเหนือไปจดหลักเขตที่ ๖ และไปตามแนวเส้นตั้งฉากกับเขตทางหลวงหมายเลข ๓ (ถนนสุขุมวิท) ไปทางทิศตะวันตกเฉียงเหนือจดหลักเขตที่ ๗ ขององค์การบริหารส่วนตำบลห้วยกะปิ ที่บริเวณเขตทางหลวงหมายเลข ๓ (ถนนสุขุมวิท)ฝั่งตะวันออก และไปตามแนวเขตทางหลวงแผ่นดินหมายเลข ๓ (ถนนสุขุมวิท) ฝั่งตะวันออกไปบรรจบจุดเริ่มต้นที่หลักเขตที่๑ ขององค์การบริหารส่วนตำบลห้วยกะปิ ระยะทาง ๗,๕๓๐ เมตรบริเวณที่ ๒หมายความว่า พื้นที่บริเวณดังต่อไปนี้ทิศเหนือ จดเส้นตั้งฉากกับเขตทางหลวงแผ่นดินหมายเลข ๓(ถนนสุขุมวิท) ตรงจุดที่ห้วยละมุฝั่งใต้บรรจบกับเขตทางหลวงแผ่นดินหมายเลข ๓ (ถนนสุขุมวิท)ฟากตะวันออก กม. ที่ ๙๖.๙๐๕ หลักเขตที่ ๑ ขององค์การบริหารส่วนตำบลห้วยกะปิ เลียบตามห้วยละมุฝั่งใต้ไปทางทิศตะวันออกเฉียงใต้ไปตามแนวเขตองค์การบริหารส่วนตำบลห้วยกะปิกับแนวเขตเทศบาลเมืองบ้านสวนบรรจบกับเส้นขนาน ระยะ ๘๐๐ เมตร กับเขตทางหลวงหมายเลข ๓ (ถนนสุขุมวิท) ระยะทาง ๙๐๐เมตรทิศตะวันออก จดเส้นขนานระยะ ๘๐๐ เมตร กับเขตทางหลวงแผ่นดินหมายเลข๓ (ถนนสุขุมวิท) ไปทางทิศตะวันตกเฉียงใต้ บรรจบหลักเขตที่ ๖ ขององค์การบริหารส่วนตำบลห้วยกะปิระยะทาง๒,๙๐๐ เมตรทิศใต้ จดหลักเขตที่ ๖ ขององค์การบริหารส่วนตำบลห้วยกะปิไปตามแนวเส้นตั้งฉากกับเขตทางหลวงหมายเลข ๓ (ถนนสุขุมวิท) ไปทางทิศตะวันตกเฉียงเหนือจดหลักเขตที่ ๗ ขององค์การบริหารส่วนตำบลห้วยกะปิ ที่บริเวณเขตทางหลวงหมายเลข ๓ (ถนนสุขุมวิท)ฝั่งตะวันออกระยะทาง ๘๐๐ เมตรทิศตะวันตก จดหลักเขตที่ ๗ ขององค์การบริหารส่วนตำบลห้วยกะปิไปทางทิศตะวันออกเฉียงเหนือตามแนวเขตทางหลวงแผ่นดินหมายเลข ๓ (ถนนสุขุมวิท) ฝั่งตะวันออกไปบรรจบจุดเริ่มต้นที่หลักเขตที่ ๑ ระยะทาง ๓,๒๐๐ เมตรทั้งนี้ ไม่รวมถึงสถานที่ราชการ สถาบันการศึกษา และศาสนสถานข้อ ๔ ให้กำหนดพื้นที่ในบริเวณองค์การบริหารส่วนตำบลห้วยกะปิตำบลห้วยกะปิ อำเภอเมืองชลบุรี จังหวัดชลบุรีภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกส่ง ที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๒๐๐ ตารางเมตรขึ้นไป(๒) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๗,๕๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๒๐๐ ตารางเมตร แต่ไม่เกิน๗,๕๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกันถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องห่างจากทางร่วมทางแยกที่เป็นทางบรรจบกันของถนนสาธารณะที่มีขนาดทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๔๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้แนวที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖. มีที่ว่างด้านหน้าของอาคารห่างจากเขตทางถนนสาธารณะไม่น้อยกว่า๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังอาคาร ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า๑๕ เมตร โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน ๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คัน ต่อพื้นที่๔๐ ตารางเมตร เศษของ ๔๐ ตารางเมตร ให้คิดเป็น๔๐ ตารางเมตร๑๐. ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตร ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๕ ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับ ให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ประกาศณ วันที่ ๒๐ เมษายน พ.ศ. ๒๕๔๙จักรวาลตั้งประกอบนายกองค์การบริหารส่วนตำบลห้วยกะปิ[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลห้วยกะปิ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่องค์การบริหารส่วนตำบลห้วยกะปิตำบลห้วยกะปิ อำเภอเมืองชลบุรี จังหวัดชลบุรี พ.ศ. ๒๕๔๙(ดูข้อมูลจากภาพกฎหมาย)นันทนา/ผู้จัดทำ๑๗ พฤษภาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๕๙ ง/หน้า ๔๑/๑๐ พฤษภาคม ๒๕๔๙